બસપા સુપ્રિમો માયાવતી અને સપા પ્રમુખ અખિલેશ યાદવે કહ્યું કે આ ગઠબંધન માત્ર 2019ની ચૂંટણીઓ માટે નથી તે લાંબુ ચાલશે અને સ્થિર છે. 

બંને દળોએ કહ્યું કે લોકસભા ચૂંટણીમાં યૂપીની 38-38 બેઠકો પર ચૂંટણી લડશે. 

રાયબરેલી અને અમેઠીની બેઠકો કૉંગ્રેસ માટે છોડી દેવામાં આવી છે અને બાકીની બે બેઠકો સહયોગી પક્ષો માટે રાખી છે. 

પ્રેસ કૉન્ફરન્સને સંબોધીત કરતા માયાવતી ગેસ્ટહાઉસકાંડનો ઉલ્લેખ કરવાનું ભૂલ્યાં ન હતાં. 

માયાવતીએ કહ્યું, "1993 વિધાનસભા ચૂંટણીમાં પણ બંને દળો વચ્ચે ગઠબંધન થયું હતું અને ત્યારે સપા-બસપાએ સરકાર બનાવી હતી."

"જોકે, આ ગઠબંધન કેટલાંક ગંભીર કારણોને લીધે લાંબું ચાલી શક્યું ન હતું."

"દેશહિત અને જનહિતને 1995માં બનેલા ગેસ્ટહાઉસકાંડથી ઉપર રાખતાં રાજકીય તાલમેલ સાધવાનો નિર્ણય કરવામાં આવ્યો છે."

કડવાશનું કારણ 

હવે સવાલ એ છે કે લખનૌના ગેસ્ટહાઉસમાં એવું શું થયું હતું કે બંને પાર્ટીઓની દોસ્તી અચાનક દુશ્મનીમાં બદલી ગઈ હતી?

તેને સમજવા માટે લગભગ 23 વરસ પહેલાંના એ સમયને ફરી યાદ કરવો પડશે. 

ઉત્તર પ્રદેશની રાજનીતિમાં 1995નું વર્ષ અને ગેસ્ટહાઉસકાંડ બંને ખૂબ જ મહત્ત્વનાં છે. 

એ દિવસે એવું કંઈક થય... બીજા 4000 અક્ષરો માટે લેખ ચાલુ રાખો:
ું તેણે માયાવતી અને મુલાયમ વચ્ચે એવી ખાઈ ખોદી હતી, જે વરસો સુધી ભરી શકાઈ ન હતી. 

વાસ્તવમાં, 1992માં મુલાયમ સિંહ યાદવે સમાજવાદી પાર્ટી બનાવી અને તેના આગળનાં વર્ષે ભાજપને શાસનમાં આવતા રોકવા માટે રાજકીય ભાગીદારી રૂપે બહુજન સમાજવાદી પાર્ટી સાથે હાથ મિલાવ્યો હતો. 

તમે આ વાંચ્યું કે નહીં?

શું છે ગેસ્ટહાઉસકાંડ? 

સપા અને બસપાએ 256 અને 164 બેઠકો પર મળીને ચૂંટણી લડી. 

સપા 109 બેઠકો અને બસપા માત્ર 67 બેઠકો જીતી શકી હતી. જોકે, બંનેનીએ મિત્રતા લાંબો સમય ચાલી શકી નહીં. 

1995ની ગરમી બંને પક્ષો માટે સંબંધો ખતમ કરવાનો સમય લઈને આવી હતી, જેમાં મુખ્ય રોલમાં ગેસ્ટહાઉસકાંડનો છે. 

એ દિવસે જે ઘટના બની તેનાથી બસપાએ સરકારમાંથી સમર્થન પરત ખેંચી લીધું અને મુલાયમસિંહની સરકાર લઘુમતીમાં આવી ગઈ. 

ભાજપ માયાવતી માટે સહારો બનીને આવ્યો અને કેટલાક દિવસોમાં તત્કાલીન રાજ્યપાલ મોતીલાલ વોરાને એ ચિઠ્ઠી સોંપવામાં આવી કે જો બસપા સરકાર બનાવવાનો દાવો રજૂ કરે તો ભાજપ તેના સમર્થનમાં છે. 

વરિષ્ઠ પત્રકાર અને એ દિવસે ગેસ્ટહાઉસમાં હાજર રહેલા શરત પ્રધાને બીબીસીને જણાવ્યું કે એ સમય હતો જ્યારે મુલાયમ યાદવની સરકાર હતી અને બસપાએ સમર્થન કર્યું હતું. 

જોકે, તે સરકારમાં સામેલ થઈ ન હતી. 

વર્ષ સુધી ગઠબંધન ચાલ્યું અને બાદમાં માયાવતીના ભાજપ સાથેના તાલમેલના સમાચાર આવ્યા જેનો ખુલાસો આગળ જઈને થયો હતો. 

થોડા જ સમયમાં માયાવતીએ પોતાનો નિર્ણય સમાજવાદી પાર્ટીને જણાવી દીધો હતો. 

ગેસ્ટહાઉસમાં ચાલી રહી હતી બસપાની બેઠક

માયાવતી અને કાશીરામે મળીને બસપવાની સ્થાપના કરી

શરત પ્રધાને કહ્યું, "આ નિર્ણય બાદ માયાવતીએ ગેસ્ટહાઉસમાં પોતાના ધારાસભ્યોની બેઠક બોલાવી હતી."

"સપાના લોકોને કોઈ રીતે આ બેઠકની જાણકારી મળી ગઈ કે બસપા અને ભાજપની સાંઠગાંઠ થઈ ગઈ છે અને બસપા હવે સરકાર સાથે છેડો ફાડશે."

પ્રધાને કહ્યું, "જાણકારી મળ્યા બાદ મોટી સંખ્યામાં સપાના લોકો ગેસ્ટહાઉસની બહાર એકઠા થવા લાગ્યા."

"થોડી જ વારમાં ગેસ્ટહાઉસની અંદરના રૂમમાં જ્યાં બેઠક ચાલી રહી હતી, ત્યાં હાજર બસપાના લોકોને મારવાની શરૂઆત કરી દેવામાં આવી, આ અમે અમારી આંખોથી જોયું છે."

"ત્યારે માયાવતી જલ્દીથી જઈને એક રૂમમાં સંતાઈ ગયાં અને અંદરથી તેને બંધ કરી દીધો. તેમની સાથે અન્ય બે લોકો પણ હતા."

"જેમાંના એક સિકંદર રિઝવી હતા. એ જમાનો પેજરનો હતો. રિઝવીએ મને જણાવ્યું હતું કે પેજર પર મને સૂચના આપવામાં આવી હતી કે કોઈ પણ સંજોગોમાં...